Εκλογή ηγέτη του Εργατικού Κόμματος (ΗΒ) 2020

Η εκλογή αρχηγού του Εργατικού Κόμματος είναι μία εκλογική αναμέτρηση που ξεκίνησε όταν ο Τζέρεμι Κόρμπιν ανακοίνωσε την πρόθεσή του να παραιτηθεί από την ηγεσία του Εργατικού Κόμματος του Η.Β., μετά την ήττα του κόμματος στις γενικές εκλογές του 2019. Διήρκεσε την περίοδο 24 Φεβρουαρίου - 4 Απριλίου 2020. Νικητής αναδείχθηκε ο Σερ Κιρ Στάρμερ ο οποίος συγκέντρωσε το 56,2% των ψήφων στον πρώτο γύρο. Η εκλογή αρχηγού διεξήχθη παράλληλα με τις εκλογές για τη θέση του υπαρχηγού του Εργατικού Κόμματος. Για να μπουν στα ψηφοδέλτια, οι υποψήφιοι χρειάστηκαν υποστήριξη από το 10% (22 από 213) των βουλευτών και ευρωβουλευτών του κόμματος, και την υποστήριξη του 5% (33 από τα 647) των Περιφερειακών Εργατικών Κομμάτων (ΠΕΚ) ή από τουλάχιστον τρεις συνδεδεμένες ομάδες (με συμπεριλαμβανόμενα δύο συνδικάτα) που να αντιπροσωπεύονται τουλάχιστον κατά 5% από συνδεδεμένα μελη. Πέντε υποψήφιοι, η Ρεμπέκα Λονγκ-Μπέιλι, η Λίσα Νάντι, ο Τζες Φίλιπς, ο Σερ Κιρ Στάρμερ και η Έμιλι Θόρνμπερι συγκέντρωσαν την υποστήριξη που χρειάζεται για να προκριθούν για τον δεύτερο γύρο της αναμέτρησης. Ο Στάρμερ ήρθε πρώτος, συγκεντρώνοντας την υποστήριξη 88 βουλευτών και ευρωβουλευτών, ακολουθούμενος από την Λονγκ Μπέιλι με 33 και τη Νάντι με 31. Οι Φίλιπς και Θόρνμπερι υποστηρίχθηκαν από 23 έκαστος, δηλαδή έναν παραπάνω από το ελάχιστο όριο των 22. Τρεις υποψήφιοι, η Λονγκ-Μπέιλι, η Νάντι και ο Στάρμερ, εξασφάλισαν την απαιτούμενη συνδυασμένη στήριξη από τα περιφερειακά παραρτήματα του ΕΚ ώστε να προκριθούν για την τελική ψηφοφορία. Ο Στάρμερ ήρθε πρώτος, με την υποστήριξη 374 μελών του ΠΕΚ και 15 από συνδεδεμένες οργανώσεις, ακολουθούμενος από τη Λονγκ-Μπέιλι με 164 μέλη ΠΕΚ και 7 οργανώσεις, και τη Νάντι με 72 ΠΕΚ και 4 οργανώσεις. Τα αποτελέσματα ανακοινώθηκαν στις 4 Απριλίου 2020. Ο Στάρμερ κέρδισε τις εκλογές στον πρώτο γύρο συγκεντρώνοντας το 56,2% των ψήφων και διαδέχθηκε τον Κόρμπιν στην ηγεσία του κόμματος.

 Ο Τζέρεμι Κόρμπιν εξελέγη αρχηγός του Εργατικού Κόμματος το 2015, και επανεξελέγη το 2016 κατόπιν μιας πρόκλησης του Όουεν Σμιθ. Στις γενικές εκλογές του 2017, το Εργατικό Κόμμα σημείωσε άνοδο κατά 30 έδρες, αλλά στις εκλογές του 2019 έχασε 60 έδρες, και κατέληξε να έχει το μικρότερο αριθμό εδρών στη Βουλή των Κοινοτήτων από το 1935. Εν συνεχεία, ο Κόρμπιν μετά το «πολύ απογοητευτικό αποτέλεσμα» παραιτήθηκε από τη θέση του αρχηγού, δηλώνοντας όμως ότι αισθάνεται υπερήφανος για «τα επιτεύγματα του κόμματος και την ανάπτυξη της διακήρυξης και των ιδεών του». Οι εκλογές διεξήχθησαν βάσει ενός συστήματος 'μίας ψήφου ανά μέλος', με όλους τους ψήφους να είναι ισότιμοι και μοναδικοί. Το εκλογικό σύστημα ήταν εναλλακτική ψηφοφορία με σειρά προτίμησης. Οι εκλογείς ήταν τρεις κατηγορίες ανθρώπων: τα μέλη του Εργατικού Κόμματος, οι συνδεδεμένοι συνεργάτες του ΕΚ και οι εγγεγραμμένοι υποστηρικτές του κόμματος. Από τα μέλη του ΕΚ, δικαίωμα ψήφου είχαν όσοι εγγράφηκαν πριν τις 20 Ιανουαρίου 2020. Στην κατηγορία συνδεδεμένοι συνεργάτες περιλαμβάνονται τα μέλη των συνδικάτων και σοσιαλιστικών οργανώσεων, και το 2016 αριθμούσε 99.000 μέλη. Οι εγγεγραμμένοι υποστηρικτές είναι οι άνθρωποι που δεν ανήκουν στις παραπάνω δύο κατηγορίες και έπρεπε να πληρώσουν ένα κόστος εγγραφής για να ψηφίσουν (25 λίρες).Για να προκριθούν, οι υποψήφιοι έπρεπε να εξασφαλίσουν την υποστήριξη τουλάχιστον από το 10% των βουλευτών και ευρωβουλευτών του κόμματος. Την περίοδο των εκλογών, το ΕΚ είχε 203 βουλευτές και 10 ευρωβουλευτές, συνολικά 213 πολιτικούς, συνεπώς οι υποψήφιοι χρειάζονταν τη στήριξη τουλάχιστον 22 από αυτούς. Είναι εμφανές, ότι μόνο μέχρι και εννέα υποψήφιοι θα μπορούσαν να καλύψουν ταυτόχρονα το κριτήριο. Περαιτέρω, έπρεπε να εξασφαλίσουν την υποστήριξη τουλάχιστον από το 5% των Περιφερειακών Εργατικών Κομμάτων (ΠΕΚ), που τότε ήταν 647, δηλαδή από τα 33 ΠΕΚ, ή τουλάχιστον τρεις συνδεδεμένες με το κόμμα οργανώσεις (με τουλάχιστον δύο να είναι συνδεδεμένα συνδικάτα) που να είναι στελεχωμένες κατά τουλάχιστον 5% με συνδεδεμένα μελη. Στις συνδεδεμένες οργανώσεις περιλαμβάνονται τα συνδικάτα του ΕΚ, οι σοσιαλιστικές κοινότητες και το Συνεταιριστικό Κόμμα. Το χρονοδιάγραμμα της εκλογής ορίστηκε από την Εθνική Εκτελεστική Επιτροπή του κόμματος στις 6 Ιανουαρίου 2020. Στις 7-13 Ιανουαρίου οι βουλευτές και ευρωβουλευτές του ΕΚ πρότειναν τους υποψηφίους τους. Στις 15 Ιανουαρίου - 15 Φεβρουαρίου, τα κόμματα της περιφέρειας και οι συνδεδεμένες οργανώσεις πρότειναν τους υποψηφίους τους. Η 14η-16η Ιανουρίου ήταν η περίοδος υποβολής αιτήσεων για εγγραφή στην ψηφοφορία με καταβολή χρέωσης. Οι κάλπες για την ψηφοφορία άνοιξαν στις 24 Φεβρουαρίου και έκλεισαν το μεσημέρι της 2ης Απριλίου. Τα αποτελέσματα των εκλογών ανακοινώθηκαν στις 4 Απριλίου. Το συνέδριο του κόμματος, που είχε προγραμματιστεί για την ανακοίνωση των αποτελεσμάτων από τις 12 Μαρτίου, αναβλήθηκε λόγω της πανδημίας του κορονοϊού. Οι ακόλουθοι πολιτικοί ικανοποίησαν τα κριτήρια πρόκρισης στον τελικό γύρο των εκλογών, εξασφαλίζοντας την απαιτούμενη στήριξη από τους βουλευτές, ευρωβουλευτές και λοιπούς συντελεστές του Εργατικού Κόμματος. Δεν εξασφάλισαν την απαιτούμενη στήριξη για να προχωρήσουν στον επόμενο γύρο των εκλογών Οι υποψήφιοι που ακολουθούν αποσύρθηκαν σε κάποιο από τα στάδια της εκλογικής αναμέτρησης, προτού προκριθούν για τον τελικό γύρο. Υποστήριξη για έναν πολιτικό είναι να τον προτείνουν ως υποψήφιο για την θέση που διεκδικεί. Για να προκριθούν οι υποψήφιοι, έπρεπε πρώτα να προταθούν από το 10% των βουλευτών και ευρωβουλευτών του Εργατικού Κόμματος, και μετά από το 5% των Περιφερειακών Εργατικών κομμάτων ή από τρεις συνδεδεμένες οργανώσεις. Οι υποψήφιοι που προκρίθηκαν είναι επισημασμένοι με πράσινο φόντο, ενώ όσοι απέτυχαν με ροζ φόντο. 12 Δεκεμβρίου: Το Εργατικό Κόμμα έχασε 60 έδρες στις Γενικές εκλογές του 2019 στο ΗΒ. 13 Δεκεμβρίου: Ο Τζέρεμι Κόρμπιν ανακοίνωσε την παραίτησή του από τη θέση του αρχηγού του Εργατικού Κόμματος, κατόπιν του απογοητευτικού αποτελέσματος των εκλογών. 18 Δεκεμβρίου: Η Έμιλι Θόρνμπερι ανακοίνωσε την υποψηφιότητά της 19 Δεκεμβρίου: Ο Κλάιβ Λιούις ανακοίνωσε την υποψηφιότητά του Ιανουάριος 3 Ιανουαρίου: Οι Τζες Φίλιπς και Λίζα Νάντι ανακοίνωσαν τις υποψηφιότητές τους 4 Ιανουαρίου: Ο Σερ Κιρ Στάρμερ ανακοίνωσε την υποψηφιότητά του 6 Ιανουαρίου: Η Ρεμπέκα Λονγκ-Μπέιλι ανακοίνωσε την υποψηφιότητά της 7 Ιανουαρίου: Άρχισαν οι υποβολές προτάσεων υποψηφίων από βουλευτές και ευρωβουλευτές του Εργατικού Κ. 13 Ιανουαρίου: Ο Λιούις ανακοίνωσε την παραίτησή του Στις 14.30 έληξε η προθεσμία υποβολής πρότασης υποψηφίου για τους βουλευτές και τους ευρωβουλευτές. Οι Λονγκ-Μπέιλι, Νάντι, Φίλιπς, Στάρμερ και Θόρνμπερι προκρίθηκαν για το επόμενο στάδιο της εκλογής 15 Ιανουαρίου: Άρχισαν οι υποβολές προτάσεων υποψηφίων από Περιφερειακά Εργατικά Κόμματα και συνδεδεμένες οργανώσεις. 18 Ιανουαρίου: Πραγματοποιήθηκε η πρώτη προεκλογική εκδήλωση, στο Λίβερπουλ. 20 Ιανουαρίου: Ο Στάρμερ συγκέντρωσε την απαραίτητη υποστήριξη και προκρίθηκε για το επόμενο στάδιο της εκλογής. 21 Ιανουαρίου: Η Φίλιπς απέσυρε την υποψηφιότητά της. 22 Ιανουαρίου: Η Νάντι συγκέντρωσε την απαιτούμενη υποστήριξη και προκρίθηκε για το επόμενο στάδιο της εκλογής. Η Φίλιπς υποστήριξε την Νάντι 29 Ιανουαρίου: Η Λονγκ-Μπέιλι συγκέντρωσε την απαιτούμενη υποστήριξη και προκρίθηκε για το επόμενο στάδιο της εκλογής. 12 Φεβρουαρίου: Πραγματοποιήθηκε το πρώτο τηλεοπτικό ντιμπέιτ των υποψηφίων, σε μία ειδική εκπομπή του Newsnight (BBC, βραδιά ειδήσεων). 15 Φεβρουαρίου: Τα μεσάνυχτα έληξε η προθεσμία υποβολής προτάσεων υποψηφίων από τα περιφερειακά ΕΚ και τους συνεργάτες. Η Θόρνμπερι δεν κατάφερε να συγκεντρώσει την απαραίτητη υποστήριξη και δεν προκρίθηκε για την τελική ψηφοφορία. 24 Φεβρουαρίου: Τα μέλη του Εργατικού Κόμματος άρχισαν να δέχονται τις επιστολικές ψήφους και άνοιξε η εφαρμογή για ψηφοφορία μέσω διαδικτύου. 2 Απριλίου: Το μεσημέρι έκλεισαν οι κάλπες. 4 Απριλίου: Στις 10.45 ανακοινώθηκε το αποτέλεσμα της εκλογικής αναμέτρησης. Ο Κιρ Στάρμερ ανακηρύχθηκε ως ο νέος Αρχηγός του Εργατικού Κόμματος, συγκεντρώνοντας το 56,2% των ψήφων, και έγινε ο νέος Αρχηγός της Αντιπολίτευσης. Τα αποτελέσματα της εκλογικής αναμέτρησης ανακοινώθηκαν στις 10.45 π.μ. της 4ης Απριλίου 2020. Η ανακοίνωση είχε προγραμματιστεί αρχικά για ένα ειδικό συνέδριο, αλλά λόγω της πανδημίας κορονοϊού η εκδήλωση ακυρώθηκε. Ο Κιρ Στάρμερ κέρδισε στον πρώτο γύρο των εκλογών. Η προσέλευση ήταν 62,6% των ψηφοφόρων. Ψήφισαν οι 490.731 από το συνολικό αριθμό των 784.181 εκλογέων. 161 ψηφοδέλτια ήταν άκυρα.